Diari Oficial de la Generalitat Valenciana


Sumari del DOGV 1538, del 09-05-1991 (1991/821049)

RESOLUCIÓ de 4 de març de 1991, de la Direcció General de Treball, per la qual s'ordena el registre, dipòsit i publicació de l'acord sobre revisió salarial del Conveni Col-lectiu de Treball de l'empresa Laboratorios Apinsa Levante, S.A.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1538

Data del DOGV
:   09-05-1991

Secció del DOGV
:   ALTRES DISPOSICIONS

Número del document
:   1991/821049


Data del document
:   04-03-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 4 de març de 1991, de la Direcció General de Treball, per la qual s'ordena el registre, dipòsit i publicació de l'Acord sobre revisió salarial del Conveni Col.lectiu de Treball de l'empresa Laboratorios Apinsa Levante, SA.  
Vist el text de l'acord adoptat per la Taula de deliberació del Conveni Col·lectiu de Treball de l?empresa Laboratorios Apinsa Levante, SA, presentat davant aquesta Direcció General en data 21.02.91, subscrit per la representació dels treballadors i de l?empresa, en data 17 de gener de 1991, sobre pròrroga del conveni per un termini de tres anys, i revisió dels quadres salarials per a l'any 1991, i de conformitat amb l'article 90.2 i 3 de la Llei 8/1980 de 10 de mare, els articles 1 i 2 del Reial Decret 1.040/1981 de 22 de maig, i allò previst en el RD 1.405/1982, de 22 de desembre,, aquesta Direcció General de Treball, acorda:  
Primer  
Ordenar-ne la inscripció en el Registres de Convenis Col·lectius de Treball d'aquesta Direcció General, i el seu dipòsit, amb notificació a la Taula de deliberació.  
Segon  
Disposar-ne la publicació en el Diari Oficial de la Generalitat Valenciana.  
València, 4 de març de 1991.   
El Director General de Treball:   
Eduard Montesinos i Chilet.  
Acta d'aprovació de la revisió del Conveni Col·lectiu de Treball de l?empresa Laboratorios Apinsa Levante, SA  
A Paterna, a les 16 hores del dia 17 de gener de 1991, es reuneixen al centre de treball de l?empresa Laboratorios Apinsa Levante, SA, els components de la mesa de deliberació del Conveni Col·lectiu de Treball de l?esmentada empresa, la qual està formada pel Sr. Julian Tejada Moreno, en representació de l?empresa, i pel Sr. Francisco Fuentes López, el Sr. Manuel Cejudo Acosta i la Sr. María Dolores Esteve Olmo, els tres com a membres del comitè d'empresa i per tant representants dels treballadors.  
Oberta la sessió, es designa com a President i Coordinador, el lletrat Sr. Ferran Lloret Sebastià, qui accepta el càrrec.  
Després d'un canvi d'impressions, es prenen per unanimitat els acords següents.  
Primer. Ajornar el conveni vigent i les pròrrogues, per un nou període de tres anys, amb les modificacions següents.  
a) Modificar l'article 20 en el sentit que la categoria de Cap d'Equip queda dividida en tres categories, Cap d'Equip de Primera, de segona i de tercera.  
b) Modificar els articles del 45 al 51, referents a retribucions, de tal manera que per a l'any 1991 les retribucions de les distintes categories seran les expressades en l'annex a aquesta acta. 1 per a l'any 1992 i 1993, totes les quantitats augmentaran en la mateixa proporció en què augmenten els índexs de preus al consum durant l'any anterior.  
c) Donar a l'article 57 la redacció nova següent: «La jornada de treball per al personal administratiu, personal de fabricació manipulació i personal de comercialització, serà de quaranta hores setmanals, prestades de dilluns a divendres, de vuit i mitja hores a disset i mitja hores, amb un descans de vint minuts per al desdejuni i d'una hora al migdia per al dinar. Des de 16 de juny a 15 de setembre regirà per a aquest personal la jornada intensiva, de dilluns a divendres, i de vuit hores a quinze hores, sense l?hora de descans per al dinar. Per al personal d?aplicació, el treball es prestarà de dilluns a diumenge, en horari flexible i segons les necessitats del servei, amb un màxim de quaranta hores setmanals».  
d) Incloure en l'article 65, com a falta greu, «ocasionar o patir accident de trànsit per culpa o negligència», i com a falta molt greu, «ocasionar o patir accident de trànsit amb infracció de les normes legals».  
Segon. Remetre aquesta acta i annex a la Direcció General de Treball de la Generalitat Valenciana per al seu registre, dipòsit i publicació al DOGV, i es comissiona per a aquestes gestions el Sr. Ferran Lloret Sebastiàn.  
I no havent-hi més assumptes a tractar, s'alça la sessió a les divuit hores del dia indicat amb la signatura de l'acta i l'annex per part de tots els assistents, i per exemplar quintuplicat.  
Veure annex